

Rīgas 71. vidusskola

Iļģuciema iela 6, Rīga, LV-1055, tālrunis 67468198, e‑pasts: r71vs@riga.lv

IEKŠĒJIE NOTEIKUMI

Rīgā

|  |  |  |
| --- | --- | --- |
| 10.05.2023. |  | Nr. VS71-23-19-nts |

**Izglītojamo uzņemšanas kārtība Rīgas 71.vidusskolas**

**vispārējās vidējās izglītības programmā**

Izdoti saskaņā ar Vispārējās izglītības likuma II nodaļas 4.panta 18.punkta, III nodaļas 10.panta 3.daļas 2.punktu, un Ministru kabineta 2022.gada 11.janvāra noteikumiem Nr.11 “Kārtība, kādā izglītojamie tiek uzņemti vispārējās izglītības programmās un atskaitīti no tām, kā arī obligātās prasības izglītojamo pārcelšanai nākamajā klasē”

1. **Vispārīgie jautājumi**
2. Noteikumi nosaka:
   1. kritērijus izglītojamo uzņemšanai Rīgas 71.vidusskolas (turpmāk – Skola) vispārējās vidējās izglītības programmās;
   2. kārtību, kādā reģistrē un uzņem izglītojamos vispārējās vidējās izglītības programmā (turpmāk – izglītības programma).
3. Dokumentus uzņemšanai vispārējās vidējās izglītības programmā pieņem direktors vai direktora pilnvarota persona – direktora vietnieks izglītības jomā.
4. Skola īsteno vispārējās vidējās izglītības klātienes formas izglītības programmu (kods 31016011).
5. Komplektējot klases, Skola ievēro Rīgas domes Izglītības, kultūras un sporta departamenta (turpmāk – Departaments) noteikto kārtību.
6. **Izglītojamo uzņemšana un dokumentu iesniegšana**

5. Skolas 10.klasē konkursa kārtībā uzņem izglītojamos, kuri ir saņēmuši apliecību par vispārējo pamatizglītību. Konkursa kopējo punktu skaitu veido:

5.1. centralizēto eksāmenu rezultāti pamatizglītības sertifikātā (sertifikātos);

5.2. vidējais vērtējums mācību priekšmetos apliecības par vispārējo pamatizglītību sekmju izrakstā.

1. Ja izglītojamais ir bijis atbrīvots no valsts pārbaudes darbiem, tad ņem vērā izglītojamā mācību sasniegumus, beidzot 9.klasi (gada vērtējumi apliecības par vispārējo pamatizglītību sekmju izrakstā).
2. Pēc konkursa rezultātu paziņošanas dokumentu iesniegšana notiek atbilstoši normatīvo aktu prasībām un Skolas direktora noteiktajā termiņā.
3. Ja dokumenti direktora noteiktā termiņā nav iesniegti, izglītojamo no attiecīgās izglītības programmas pretendentu saraksta svītro un saskaņā ar konkursa rezultātiem viņa vieta tiek piedāvāta nākamajam pretendentam.
4. Izglītojamā (turpmāk – pretendents) pieteikšana Rīgas 71.vidusskolā notiek, pamatojoties uz pretendenta vecāka vai likumiskā pārstāvja (turpmāk – vecāks) iesniegumu.
5. **Izglītojamo uzņemšana vispārējās izglītības programmas 11. un 12. klasē**
6. Vispārējās izglītības programmas 11. vai 12.klasē izglītojamos uzņem, ja Skolas piedāvātajā virziena atbilstošajā izglītības programmā ir brīva vieta.
7. Vispārējās izglītības programmas 11. vai 12.klasē uzņem tos izglītojamos, kuriem gada vērtējumi liecībā iepriekšējā izglītības pakāpē, attiecīgi 10. vai 11.klasē, visos mācību priekšmetos nav zemāki par četrām ballēm un kuri līdz Skolas noteiktam termiņam ir nokārtojuši pārbaudījumus tajos priekšmetos, kurus viņi nav apguvuši iepriekšējā izglītības iestādē.
8. Pretendējot uz uzņemšanu Skolas 11. vai 12. klasē izglītojamajam ir jāiesniedz skolas direktoram sekojoši dokumenti.
   1. Direktoram adresēts iesniegums;
   2. Liecība par iepriekšējo izglītības pakāpi (klasi).
9. Izglītojamajam tiek noteikta individuālā saruna ar Skolas direktoru.

**IV. Uzņemšanas komisijas darbība**

1. Pretendentu uzņemšanu izglītības programmā organizē uzņemšanas komisija, kuras sastāvu un darba laiku katru gadu ar rīkojumu nozīmē direktors.

15. Uzņemšanas komisija:

15.1. uzņem skolēnu iesniegumus, pieņem nepieciešamos izglītības dokumentus;

15.2. veic pārbaudi par pretendenta atbilstību uzņemšanas prasībām;

15.3. izveido pretendentu sarakstus uz izvēlētajiem izglītības programmas virzieniem;

15.4. sagatavo uzņemšanas komisijas lēmumu par pretendentu ieskaitīšanu;

15.5. paziņo pretendentam uzņemšanas rezultātu lēmumu.

16. Komisijas sastāvā iekļauj:

16.1. vismaz 1 direktora vietnieku izglītības jomā;

16.2. topošo klases audzinātājus;

17. Direktora vietnieks izglītības jomā ir komisijas priekšsēdētājs.

**V. Noslēguma jautājumi**

1. Noteikumi stājas spēkā ar pieņemšanas brīdi.
2. Atzīt par spēku zaudējušiem Skolas 03.05.2022. iekšējos noteikumus Nr. VS71-22-2-nts “Izglītojamo uzņemšanas kārtība Rīgas 71.vidusskolas vispārējās vidējās izglītības programmā”.

|  |  |
| --- | --- |
| Rīgas 71. vidusskolas vadītājs/direktors (izglītības jomā) | A.Rižikovs |

|  |
| --- |
| Solovjova 67473831 |

Saskaņots:

Rīgas domes Izglītības, kultūras un sporta departamenta

Izglītības pārvaldes priekšnieka, direktora vietnieka p.i.

L.Lancmane\_\_\_\_\_\_\_\_\_\_\_\_\_\_\_\_\_\_\_

2023.gada 10.maijā